<classify> SHIRIKISHO la Soka Barani Afrika CAF, limethibitisha Tanzania kuwa na ushiriki wa timu nne katika mashindano ya kimataifa kwa msimu wa mwaka 201920.Taarifa iliyotolewa kwa vyombo vya habari na Shirikisho la Soka Tanzania TFF jana, ilisema timu mbili zitashiriki katika Ligi ya Mabingwa na nyingine mbili zitaiwakilisha kwenye michuano ya Kombe la Shirikisho.Ilisema Tanzania imepata nafasi ya kuingiza timu hizo baada ya kushika nafasi ya 12 bora kwenye viwango vya ubora vya CAF kutokana na mabingwa wa Ligi Kuu Soka Tanzania Bara, Simba kufanya vizuri katika michuano ya kimataifa msimu huu.Simba ilifanikiwa kutinga nane bora Ligi ya Mabing- wa Afrika, hatua iliyowawezesha kuvuna jumla ya pointi 15. Pointi hizo zikijumlishwa na za ushiriki wa Yanga misimu miwili iliyopita walizovuna pointi tatu zinafikia 18 ambazo zimeifanya nchi kuwa katika nafasi ya 12.Kanuni za Ligi Kuu zilizofanyiwa marekebisho na Kamati ya Utendaji baada ya kupatikana nafasi nne, timu za Tanzania zitakazowakilisha kwenye mashindano hayo ni Simba na Yanga Ligi ya Mabingwa CAF CL, Azam FC na KMC Kombe la Shirikisho CAF CC.Taarifa hiyo ilisema KMC itawakilisha CAF CC kwa mujibu wa kanuni hiyo ambayo inatamka kama timu iliyomaliza nafasi ya tatu itakuwa ndio bingwa wa kombe la FA basi mshindi wa nne anapata nafasi ya kucheza Kombe la Shirikisho kwa sababu bingwa wa FA anaiwakilisha nchi kwenye mashindano hayo.Tayari CAF imefungua dirisha kwa Mashirikisho kusajili timu kupitia mtandao wa CMS na mwisho ni Juni 30, 2019 ambapo TFF inatakiwa iwe imesajili timu zi- takazo shiriki kwenye mashindano ya kimataifa msimu wa 201920.Rais wa TFF, Wallace Karia amezitaka klabu zilizopa- ta nafasi kusajili kwa makini na kujiandaa kwa mashin- dano ya CAF ili kutopoteza nafasi ya kuingiza timu nne katika mashindano hayo.  <topic>: MICHEZO 